
ZAPISNIK
s 37. sjednice Vijeća Mjesnog odbora Vidovec
održane u ČETVRTAK, 27. lipnja 2024. u 19,00 sati
u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar


Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 36. sjednice Vijeća održane četvrtak, 25. lipnja 2024. u 19,00 sati na temelju glasanja većine prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 37. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Tekuća problematika 
2. Pitanja, prijedlozi i obavijesti



Ad. 1.	Tekuća problematika

Predsjednik izvještava kako je u ulici Vidovec kbr. 72-75 bila komisija vezana uz problem potpornog zida, ostali nazočni su Žarko Huzanić vlasnik parcele, Božidar Jambrešić te Drago Komušar. Zaključeno je da je potrebno izraditi geodetska mjerenja kako bi se utvrdilo vlasništvo spornog djela te po izvještaju postupiti.
Vijeće naglašava kako je osnovni cilj VMO Vidovec da sporedna cesta odnosno odvojak u ulici Vidovec kbr. 72-75, bude prohodna za promet vozila te samim time sigurna za pješake.
Slijedom navedenog traži se mjerenje cijelog odvojka sve do ulice Maršćica kako bi se provjerio i sporni dio kod ostalih kuća za koje se smatra da se dijelovi nalaze na javnoj površini.

G. Rogić iz VGČ Podsljeme javlja kako je završio natječaj za izvođenje radova na kanalizacijskoj mreži za ulicu Veliki Cebići, Površnica i do Vidovca. 


Ad. 2.	Pitanja, prijedlozi i obavijesti

Traži se hitna sanacija šahta u Markuševečkom Popovcu koji je saniran nakon posljednjeg nevremena. Nakon sanacije došlo je do još jednog nevremena te se sanirani šaht ponovno potrgao.
Vijeće raspravlja da postoji znatno veći problem od sitne sanacije asfalta te se traži da se sagledaju uzroci oštećenja kanalske mreže nakon svakog nevremena. Nadalje traži se snimanje kanala u tom djelu mreže te provjera jesu li zadovoljavajući kapaciteti kanalizacijske mreže.

Sjednica završava u 19.40 sati.

KLASA: 024-08/24-003/1212
URBROJ: 251-13-11-2/003-24-2
Zagreb, 27. lipnja 2024.


Zapisnik obradila: Mirela Gašpert Bertić



Zapisnik sastavio:
   Josip Huzanić, v.r.    
Predsjednik MO Vidovec: 
                                                                                                   Božidar Jambrešić, v.r.

